Franz Bopp
Store norske leksikon,Språk og litteratur,Språkforskere,Utenlandske språkforskere
Franz Bopp var en tysk språkforsker. Ved siden av Rasmus Rask står han som grunnleggeren av den sammenlignende indoeuropeiske språkvitenskapen. Han var professor i Berlin i perioden 1821–1864.
Hans hovedverk er en sammenlignende grammatikk i seks bind (1833–1852) for sanskrit, gammelpersisk, armensk, gresk, latin, litauisk, gotisk og tysk. Dette var den første sammenhengende fremstillingen av disse språkenes innbyrdes slektskapsforhold med forklaring av de forskjellige formenes opprinnelse og utvikling. Han gjorde et forarbeid til dette med en avhandling om konjugasjonen i de samme språkene (1816). Han offentliggjorde dessuten sammenlignende undersøkelser av keltisk, albansk, kaukasisk og bidrog vesentlig til studiet av sanskrit. Les mer i Store norske leksikon indoeuropeiske språk sammenlignende språkvitenskap